Asman Abnur

Asman Abnur (lahèr 2 Fèbruari 1961) panèka Menteri Pandâjâghuna'an Aparatur Naghârâ bân Rèformasi Birokrasi Indonèsia periode 2016-2018. Sabelluna, salèrana panèka angghuta DPR RI dâri Partai Amanat Nasional (PAN) empa' periode abiddhâ, panèka periode 2004-2009, 2009-2014, 2014-2016, bân 2019-2024."Profil Asman Abnur - VIVA". www.viva.co.id. 2017-01-25.  Èaksès tangghâl 16-01-2026

 Pendidikan 
Asman mamarè pendidikan Sakolah SMA è SMEA Tanjung Pinang è taon 1979. Salèrana pas lulus program diploma (D3) dâri Fakultas Èkonomi, Univèrsitas Andalas è taon 1983. Tor, salèrana lulus program sarjana (S1) dâri Fakultas Èkonomi, Univèrsitas Ekasakti è taon 1990. Saellana panèka, salèrana ollè gellar magister sains (S2) è taon 2004 bân gellar doktor è bidang Èkonomi Islam (S3) è taon 2017 dâri Univèrsitas Airlangga."Alumnipedia - Asman Abnur". alumnipedia.unair.ac.id (dâlem bhâsa Inggris).  Èaksès tangghâl 16-01-2026

 Kaodi'ân 
Asman lahèr bân rajâ è Padang Pariaman, Somattra Bârâ'. Salèrana panèka ana'na H. Aburuddin Hamzah bân Hj. Nurcahya, sè panèka padhâghâng emmas è Tanjungpinang bân Batam. Salèrana akabin sareng Zasjuniarti bân anḍi' ḍuwâ' ana'. Salèrana panèka pamaddhek bân Katua Yayasan Masjid Jabal Arafah Asman."ASMAN ABNUR GANTIKAN YUDDY CHRISNANDI SEBAGAI MENTERI PANRB - Badan Kepegawaian dan Pengembangan Sumber Daya Manusia Kabupaten Belitung". bkpsdm.belitung.go.id.  Èaksès tangghâl 16-01-2026

 Karir 
Saellana lulus kuliyah, Asman sempet alanjutaghi bisnis rèng seppona ghâbây ajhuwâlân emmas. Dâri usaha kasebbhut, salèrana bisah maddhek pan-bârâmpan unit bisnis akadhi SPBU, rèstoran, bank krèdit konvènsional bân syariah, pusat kabugaran, lapangan futsal, apotèk, bân alat panokerran pessè. Bisnis-bisnis kasebbhut akembhâng ka pan-bârâmpan daèrah èantarana panèka Batam, Jakarta, bân Singapura. Salaènna abisnis, salèrana jhughân ngajhâr akuntansi è SMK Terapan Attas Kartini Batam. È bidang bisnis, Asman ampon ajabat pan-bârâmpan jabadhân, iyâ arèya mènangka Katua Himpunan Pangusaha Ngodâ Indonèsia (HIPMI) Batam, Katua Kamar Dhâghâng bân Industri (Kadin) Batam, konsèptor bân Katua tim pengkajiyân Zona Pardhâghângan bèbas Batam, bân Katua BAZIS Batam.

Salaènna akarir è bidang bisnis, Asman jhughân akarir è bidang politik. Salèrana ngawwâli karir  politigghâ kalabân ajabat è Komisi B sè tugassâ ghâbây ngurus Pardhâghângan, pariwisata, bân industri è DPRD Batam periode 1999-2004. È tengnga tugassâ, Salèrana èkaparcajâ ghâbây dhâddhi bekkèl wali kottha Batam taon 2001. Tapè saellana ḍuwâ' taon ajabat, salèrana nyorot polana mèlè dhâddhi angghuta DPR-RI è Pèlèyan Umum 2004.

Tangghâl 27 Juli 2016, Asman Abnur pas kapèlè mènangka Menteri Pamberdâjâ'ân Aparatur Naghârâ bân Rèformasi Birokrasi aghentè'è Yuddy Chrisnandi. Salèrana èpèlè langsung sareng Prèsidèn Joko Widodo è bâkto reshuffle Kabinèt Karjâ Jilid II.

 Sombher-sombher